In nomine Domini, amen. Anno incarnationis ejusdem millesimo ducentesimo octogesimo septimo, mense octobri, ego Guiotus de Lyeu, domicellus, notum facio universis presentes litteras inspecturis quod ego sponte, scienter et provide, non coactus nec deceptus, vendo, trado, quitto, delibero et concedo pro me et meis imperpetuum reverendo in Christo patri Hugoni, Dei gratia Eduensi episcopo, et ejus successoribus, nomine ecclesie sue Eduensis, tres partes medietatis furni de Lucenayo, siti inter castrum et alas dicti loci, precio duodecim librarum et quinque solidorum Turonensium michi solutarum a dicto episcopo in pecunia numerata de quibus me teneo pro pagato. Quare de dictis rebus venditis et de omni jure quod habeo in eisdem me penitus devestio, etc. Actum in presentia Hugonis de Sancto Poncio, clerici notarii Eduensis, Hugonis le Moine de Russeles et Renaudi de Vauvaiger, testium ad hoc vocatorum, anno et mense predictis.